“อายิโนะโมะโต๊ะ” เปิดตัว “เบอร์ดี้ 3อิน1” สูตรใหม่
“อายิโนะโมะโต๊ะ” เปิดตัว “เบอร์ดี้ 3 อิน 1” สูตรใหม่
10 ก.ย. 2563

บริษัท อายิโนะโมะโต๊ะ (ประเทศไทย) จำกัด เปิดตัว “เบอร์ดี้ 3 อิน 1” สูตรปรับปรุงใหม่ “เข้มข้นทุกเช้า” ด้วยรสชาติกาแฟเข้มข้น จากเมล็ดกาแฟสายพันธุ์โรบัสต้าที่คัดสรรมาเป็นอย่างดี ให้คุณเริ่มต้นวันดีๆ ได้อย่างมั่นใจทุกวัน
โดย 2 สูตรปรับปรุงใหม่ได้แก่ “เบอร์ดี้ 3อิน1 โรบัสต้า” มาพร้อมกับรสชาติที่เข้มข้น..กลมกล่อม และ “เบอร์ดี้ 3อิน1 เอสเปรสโซ” สูตรน้ำตาลน้อย โดยลดปริมาณน้ำตาลลง 25% จากสูตรเดิม เพื่อให้ได้รสชาติกาแฟชัดขึ้น และตอบโจทย์ไลฟ์สไตล์ของคนรุ่นใหม่ที่หันมาใส่ใจในสุขภาพและโภชนาการ ต้องการลดปริมาณการบริโภคน้ำตาลลง
ทั้งนี้ บริษัทได้มุ่งมั่นพัฒนาผลิตภัณฑ์สูตรน้ำตาลน้อย เพื่อส่งเสริม “สังคมสุขภาพดี” และเป็นทางเลือกเพื่อสุขภาพให้กับผู้บริโภค อันเป็นส่วนหนึ่งของนโยบาย “การสร้างคุณค่าร่วมกับสังคมของอายิโนะโมะโต๊ะ (The Ajinomoto Group Creating Shared Value: ASV)” ที่เรายึดมั่นมาโดยตลอด
“เบอร์ดี้ 3อิน1” สูตรใหม่ที่มาพร้อมบรรจุภัณฑ์โฉมใหม่ วางจำหน่ายแล้วที่ ร้านค้าปลีก-ส่ง ร้านสะดวกซื้อทั่วประเทศ และสามารถติดตามความเคลื่อนไหวของ “เบอร์ดี้” ได้ที่ Facebook Fan Page “Birdy World”